BJC โบรกแนะซื้อเป้า 41 บาท มองครึ่งหลังแจ่ม รับไฮซีซั่น ลุ้นกำไรทั้งปีโต 78%
BJC โบรกแนะซื้อเป้า 41 บาท มองครึ่งหลังผลงานแจ่ม รับไฮซีซั่น ลุ้นกำไรทั้งปีโต 78% แตะ 6 พันล้านบาท
BJC โบรกแนะซื้อเป้า 41 บาท มองครึ่งหลังผลงานแจ่ม รับไฮซีซั่น ลุ้นกำไรทั้งปีโต 78% แตะ 6 พันล้านบาท
5 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (5 ต.ค.65) ว่า บริษัท เบอร์ลี่ ยุคเกอร์ จำกัด (มหาชน) หรือ BJC แนะซื้อราคาเป้าหมาย 41.00 บาท แนวโน้มเปิดเมืองยังมีโมเมนตัมบวกคาดจะช่วยหนุนกำไรครึ่งหลังปี 2565 บวกเทียบช่วงเดียวกันของปีก่อน,เทียบครึ่งแรกก่อนหน้าจากทั้ง SSSG และรายได้ค่าเช่าขึ้น รวมถึงต้นทุนเริ่มผ่อนคลายปรับลงทั้ง พลังงาน + วัตถุดิบ (น้ำมันปาล์ม, อะลูมิเนียม) โดยรวมคงกำไรปกติปี 2565 โต 78% ที่ 6.0 พันล้านบาท เด่นเป็นลำดับต้นๆในกลุ่ม และเติบโตต่อ 13% เทียบช่วงเดียวกันของปีก่อน ในปี 2566 ตามอานิสงส์การเปิดประเทศเต็มตัว
ขณะที่ราคาซื้อขาย PER22F เพียง 21 เท่า ต่ำกว่าค่าเฉลี่ยกลุ่มฯที่ 29 เท่า อีกทั้งวันนี้มีรายงานตัวเลขเงินเฟ้อ คาดปรับตัวลดลง เป็นจิตวิทยาบวกต่อกำลังซื้อในประเทศ และเป็นหุ้นได้ประโยชน์จากเกณฑ์ Turnover rate ที่ ตลท.อาจปรับลดในการคำนวณ SET50 และ SET100 ดังนั้นคาดแนวโน้มกำไรฟื้นตัวครึ่งปีหลัง 2565 และไตรมาส 4/2565 เป็น high season ของกลุ่มค้าปลีก